jkorsvik/nowiki_second_scrape_merged huggingface dataset:
Geometrinae

Geometrinae er en delgruppe av de egentlige målere (Geometridae). Disse artene er nesten alle nesten ensfarget grønne, og kan kjennes på fargen.


== Utseende ==
Bladmålerne er middelsstore til ganske store, slanke, blekgrønne til klart grønne målere. De kjennes lett på fargen. For- og bakvingene er samme farge, forvingene vanligvis med to mer eller mindre tydelige, lyse tverrlinjer.


== Levevis ==
Målere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres. Bladmålernes larver lever på ulike slags busker, trær og urter. De voksne sommerfuglene flyr om natten.


== Systematisk inndeling / norske arter ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Geometrinae (eller Hemitheinae), – 51 europeiske arter, inklusiv underarter (varianter), hvorav sju finnes i Norge.
kjempebladmåler, Geometra papilionaria (Linnaeus, 1758)
smaragdbladmåler, Thetidia smaragdaria (Fabricius, 1787)
krattbladmåler, Hemithea aestivaria (Hübner, 1819)
heibladmåler, Chlorissa viridata (Linnaeus, 1758)
randbladmåler, Thalera fimbrialis (Scopoli, 1763)
blek bladmåler, Jodis lactearia (Linnaeus, 1758)
blåbærbladmåler, Jodis putata (Linnaeus, 1758)


== Litteratur ==
Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) [1]
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(no) Geometrinae hos Artsdatabanken 
(sv) Geometrinae hos Dyntaxa 
(en) Geometrinae hos Fauna Europaea 
(en) Geometrinae hos ITIS 
(en) Geometrinae hos NCBI 
(en) Kategori:Geometrinae – bilder, video eller lyd på Wikimedia Commons 
Geometrinae – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Fauna Europaea Web Service (2004) Fauna Europaea version 1.1, www.faunaeur.org
Juan Melendez

Juan Roberto Melendez-Colon (født 1951) er en amerikansk menneskerettsaktivist som i 1984 ble fengslet og dømt til døden for en forbrytelse han ikke hadde begått. Han ble frikjent og løslatt nesten 18 år senere.
Melendez ble født i Brooklyn, New York, men oppvokst på Puerto Rico. Han returnerte til fastlandet da han var 17. I 1984 ble arrestert og dømt til døden for drap. Han satt nesten 18 år på dødscelle før han ble frikjent og løslatt i 2002, da politiet tok den rette personen. Melendez jobbet iherdig for å bevise sin uskyld i den perioden han satt på dødscella, men det var først i 2001 at arbeidet hans førte frem. En advokat som jobbet med saken hans fant en eske som inneholdt en kassett med tilståelsen til den ekte drapsmannen, og de klarte å finne 20 vitner som underbygget tilståelsen. Ved nærmere undersøkelser ble det også funnet tekniske bevis mot denne personen, som det viste seg var en politityster.
Melendes har etter sin frigivelse reist rundt, både i USA og Europa og fortalt om sine opplevelser som uskyldig dømt. Han er også en talsmann mot bruk av dødsstraff og har stiftet organisasjonen Juan Melendez Voices United for Justice Project. Hun har under intervju sagt at «Jeg ble ikke satt fri på grunn av systemet. Jeg ble satt fri på tross av systemet».I forbindelse med en kampanjetur til Europa i 2006 besøkte han Norge hvor han var gjest Fredrik Skavlans talkshow Først & sist.


== Referanser ==


== Eksterne lenker ==
Hjemmeside til "Juan Melendez Voices United for Justice Project"
Chlidanotinae

Chlidanotinae er en delgruppe av viklere (Tortricidae). 


== Utseende ==


== Levevis ==
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Chlidanotinae, – åtte europeiske arter, hvorav én finnes i Norge.
Isotrias cuencana (Kennel 1899) – ikke i Norge.
Isotrias huemeri Trematerra 1993 – ikke i Norge.
Isotrias hybridana (Hübner 1817) – ikke i Norge.
Isotrias joannisana (Turati 1921) – ikke i Norge.
Isotrias martelliana Trematerra 1990 – ikke i Norge.
Isotrias rectifasciana (Haworth 1811) – finnes i Danmark, ikke i Norge.
Isotrias stramentana (Guenée 1845) – ikke i Norge.
lundvikler, Olindia schumacherana (Fabricius, 1787) –  finnes i det sørøstlige Norge, nord til Hordaland. Mangler i det indre av Østlandet.


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.


== Eksterne lenker ==
(no) Chlidanotinae hos Artsdatabanken 
(en) Chlidanotinae hos Fauna Europaea 
(en) Chlidanotinae hos Fossilworks 
(en) Chlidanotinae hos ITIS 
(en) Chlidanotinae hos NCBI 
(en) Kategori:Chlidanotinae – bilder, video eller lyd på Wikimedia Commons 
Chlidanotinae – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Rakel Ludviksen

Rakel Helene Ludviksen (født 1967) er en norsk sykepleier og nødhjelpskoordinator i Leger Uten Grenser. 
Ludviksen har arbeidet for Leger uten grenser siden 1998; Først som feltarbeider og fra 2006 som nødhjelpskoordinator. I perioden 1998–2006 var hun åtte ganger i Sudan og ellers i Liberia, Angola, Etiopia og Øst-Timor. I 2014–2015 jobbet hun med ebola-syke i Sierra Leone.I Norge har hun for det meste jobbet på hjerte-thorax-avdelinger.Den 16. oktober 2006 sendte NRK dokumentaren Oppdrag på liv og død som var et nært innblikk i hennes hverdag i felten, og hvordan menneskene i Leger uten grenser lever og jobber under ekstreme forhold, omgitt av sykdom, død og trusler. Dokumentaren ble sendt i forbindelse med TV-aksjonen 22. oktober, som gikk til Leger uten grenser.


== Referanser ==
Zoomforhold

Zoomforhold definerer forskjellen mellom største vidvinkel og lengste tele i et zoomobjektiv. Hvis en zoom i et digitalt kamera for eksempel har 5 mm som korteste brennvidde og 40 mm som lengste, blir zoomforholdet 1:8 (40 : 5 = 8). I dagligtale sier vi at kameraet har 8x zoom.
Stripet granbarvikler

Stripet granbarvikler (også kalt stor grankveldvikler, Epinotia tedella) er en sommerfugl i gruppen av viklere (Tortricidae).


== Utseende ==
En ganske liten (vingespenn 10-13 millimeter) vikler. Hodet og thorax er kledt med lyse hår, og palpene er hvite. Forvingens grunnfarge er mørkbrun til rødbrun. Vingen har tre hvite tverrbånd med brune midtstriper, det ytterste av disse er vinklet og avbrutt i midten. I vingens ytterste del er det en trekantet, hvit flekk ved forkanten og en smal, hvit flekk på ytterkanten (disse kan ses som et fjerde tverrbånd). Bakvingen er brun.


== Levevis ==
Larven lever på granbar, hvor de minerer, lager ganger inne i grannålene.  Larven utvikles i løpet av sommeren og overvintrer i skogbunnen. De voksne viklerne flyr i mai og juni, på solfylte ettermiddager, men også på kvelden og utover natta.


== Utbredelse ==
Arten er utbredt i hele Europa unntatt den aller sørligste delen, og også i det nordlige Asia. Stripet granbarvikler er vanlig i hele Norge der det er granskog. Den finnes nordover til og med Nordland, men er ikke så vanlig på Vestlandet, trolig fordi grana forholdsvis nylig er innført og plantet her. En nærstående art er liten granbarvikler, har omtrent samme utbredelse.


== Skadedyr ==
Bekjempelse av angrep av stor granbarvikler har så liten økonomiske betydning at mottiltak er uaktuelt i Norge.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae, – 570 europeiske arter inklusiv underarter (varianter), hvorav mange i Norge.
slekt Epinotia
stripet granbarvikler (Epinotia tedella (Clerck, 1759))


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.
www.skogforsk.no/skogskade/ – Skogskade
Nettsiden Svenska Fjärilar, med bildegalleri: [1]
Epinotia tedella på UK Moths: [2]
Catalogue of the Lepidoptera of Belgium, Epinotia tedella :[3]
Fauna Europaea, utbredelsesdatabase for europeiske dyr: [4]


== Eksterne lenker ==
(en) stripet grankveldvikler i Global Biodiversity Information Facility 
(no) stripet grankveldvikler hos Artsdatabanken 
(sv) stripet grankveldvikler hos Dyntaxa 
(en) stripet grankveldvikler hos Fauna Europaea 
(en) stripet grankveldvikler hos NCBI 
(en) Kategori:Epinotia tedella – bilder, video eller lyd på Wikimedia Commons 
(en) Epinotia tedella – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
www.skogforsk.no/skogskade/ Skog og landskap – Om skadedyr på planter og trær tilknyttet skogen.
Hyperfokalavstand

Hyperfokalavstanden er det nærmeste planet sett fra et kamera som blir (akseptabelt) skarpt ved en bestemt blenderåpning når objektivet er innstilt på uendelig.


== Eksempel ==
Bruk f.eks. et objektiv med 85 mm brennvidde. Still avstanden på uendelig og blenderen på f/16. Dette gir et (akseptabelt) skarpt bilde fra 20 m til uendelig – og "forbi uendelig". Da er 20 m hyper­fokal­avstanden for 85 mm brennvidde ved blender f/16.
Flytt så fokus til 20 m (hyper­fokal­avstanden), og uendelig vil ligge akkurat på grensen for dybdeskarpheten, samtidig som det (akseptabelt) nærmeste skarpe planet vil flyttes til 10 m (halve hyper­fokal­avstanden). Nå er dybde­skarpheten på sitt største: fra halve hyper­fokal­avstanden til uendelig. (Strengt tatt: For at dette skal være helt riktig, skal alle avstander regnes fra fremre knuteplan.)
Ved å blende ned to trinn, halveres hyper­fokal­avstanden:
I eksempelet over vil det si at hvis man blender ned fra f/16 til f/32, vil hyper­fokal­avstanden minske fra 20 m til 10 m.

Og mot­satt: ved å åpne blenderen to trinn, dobles hyper­fokal­avstanden:
I eksempelet over vil det si at hvis man åpner blenderen fra f/16 til f/8, vil hyper­fokal­avstanden øke fra 20 m til 40 m.
Svært enkle kameraer med lys­svake objektiver (liten største blender­åpning), kan være fast inn­stilt på hyper­fokal­avstanden (såkalte "fix-focus"-kameraer). Slike kameraer kan følgelig ikke brukes til nær­foto­grafering.


== Se også ==
Dybdeskarphet.
Optikk.
Herman Lindqvist

Bror Herman Lindqvist (født 1943) er en svensk forfatter, journalist og populærhistoriker.
Lindquist har gitt ut en rekke bøker om historiske personer, slik som Columbus, Napoleon og personer i det svenske monarkiet.
Lindqvist har fått stor oppmerksomhet i Sverige gjennom sine populærhistoriske bøker og tv-program. Han ble særlig kjent for sine tv-serier om Sveriges historie, hvor han besøkte steder hvor historiske begivenheter hadde funnet sted mens han med sterk innlevelse fortalte om dramatiske hendelser i særlig kongefamiliens og adelens liv. Han er uttalt rojalist, og i hans tekster står kongelige og deres nærmeste i sentrum, mens sosiale og økonomiske samfunnsendringer vies mindre plass. Akademisk skolerte historikere oppfatter hans historiesyn som svært gammeldags og har kritisert hans fremstillinger for å reintrodusere myter som faghistorikere for lengst av avslørt som forfalskninger samt inneholde faktafeil og anakronismer.


== Referanser ==
Grå furuskuddvikler

Grå furuskuddvikler (Rhyacionia duplana (Hübner, 1813))  er en sommerfugl i gruppen av viklere (Tortricidae). 
I Norge er funnet bare i sørøst Norge. 


== Levevis ==
Grå furuskuddvikler flyr i april og mai. 
Hunnen  legger egg i furuknoppene. Larvene lever inne i skuddet og huler ut dette, slik at den øvre halvdel av skuddet dør.  Når den er utvokst mot slutten av sommeren, forpupper den seg mellom furuskuddene eller nede i strølaget på skogbunnen. 
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Den overvintrer som puppe og klekker utpå våren.


== Skadedyr ==
På 1920-tallet hadde Grå furuskuddvikler masseangrep over store deler av sør Norge.  I nyere tid er det bare registrert sporadiske småangrep i Sørøst-Norge.
Den grå furuskuddviklerens  angrep i knopper og skudd på furutrær kan føre til store skader. Dette er særlig alvorlige på unge trær.  Om toppskuddet skades, kan ett eller noen ganger flere sideskudd overta for toppskuddetet, stammen blir skjev eller forgreinet. Kvaliteten og den økonomiske verdien på treet blir forringet, fordi slike trær lett får en uheldig form.  Angrepet på eldre trær medfører oftest bare en reduksjon av nåler, sjelden til særlig veksthemmelse.  Angrep på eldre trær som er i hogstmoden alder, er minst alvorlig, fordi trestammens form er ferdigvokst.


== Utbredelse ==
Arten er utbredt i Europa, unntatt i sørøst og lengst i nord, i den nordlige delen av Asia og i Nord-Amerika. I Norge er arten bare funnet på den sørlige delen av Østlandet og i Aust-Agder.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Rhyacionia
Grå furuskuddvikler (Rhyacionia duplana (Hübner, 1813))


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.
www.skogforsk.no/skogskade/ – Skogskade


== Eksterne lenker ==
(en) grå furuskuddvikler i Encyclopedia of Life 
(en) grå furuskuddvikler i Global Biodiversity Information Facility 
(no) grå furuskuddvikler hos Artsdatabanken 
(sv) grå furuskuddvikler hos Dyntaxa 
(en) grå furuskuddvikler hos Fauna Europaea 
(en) grå furuskuddvikler hos NCBI 
(en) Kategori:Rhyacionia duplana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
www.skogforsk.no/skogskade/ Skog og landskap – Om skadedyr på planter og trær tilknyttet skogen.
Nilsbyen

Nilsbyen er boligområde på Byåsen i Trondheim kommune. Området ligger sørøst for Haukvatnet, og var opprinnelig et hytteområde. Området er oppkalt etter «Gammel-Nils», Nils Solem, gårdbruker på Solem. Stedet har et skianlegg og skiskytterstadion, der det blant annet har blitt arrangert verdenscuprenn.


== Referanser ==
Kråkmo

Kråkmo er ei grend ved Storvatnet i Indre Fosen kommune i Trøndelag fylke. Bygda har navn etter gården Krokmoen. I 1990 bodde det 78 personer i grenda.Den første skolen ble bygget i 1874 og ny skole i 1954. Skolen ble nedlagt i 1963.Bygda har egen lysløype. Gründeren Bjørn Lyng kommer herfra.


== Referanser ==
Egon Holstad

Egon Holstad (født 1971) er en norsk musikkjournalist, samfunnsdebattant, konsertarrangør, DJ og tidligere platebutikkeier. 
Holstad var musikksjef i avisa Nordlys fra 2005 til 2015, deretter i avisa iTromsø. I perioden 2011–2012 var han medprogramleder i radioprogrammet Verdensherredømme på NRK P3 sammen med Siri Kristiansen og Kristopher Schau. Han har også deltatt i flere offentlige debatter, både knyttet opp til den norske musikkbransjen og en rekke andre samfunnsspørsmål. Han har vært gjest i en rekke radio- og tv-programmer og har skrevet og lest inn en rekke kåserier for både Ukeslutt og Reiseradioen. Han er ellers kjent for å ha drevet den kjente platebaren Feedback i Tromsø (1994–2004) og har også hatt sterk tilknytning til utestedet Blå Rock Café.Han var medforfatter på boka VM: bobilmemoarer: Tyskland 2006 (2006) og har selv utgitt supporterboka Tromsø - Fra himmel TIL helvete, eyyyyya Tyyyyøøøøøøøøøøøøøl! (2013) samt kaffeboka Den norske kaffesjela - fra svartkopp til cortado (2014). Han har også et mindre bidrag (med gruppa Fem fæle fyrer) på albumet Sannhet På Boks - En Hyllest Til Raga Rockers (2015).I 2022 ble han tildelt Gullpennen.


== Referanser ==
Violent Femmes

Violent Femmes er et amerikansk rockeband som ga ut plater 1983-2000. I 2016 var de tilbake med We Can Do Anything etter å ha blitt gjenforent i 2013.Bandets er kjent for fengende, akustiske låter som «Blister in the Sun», «Kiss Off», «Add It Up» og «Gone Daddy Gone».Bandet spilte på Kalvøyafestivalen i 1992.


== Albumutgivelser ==
Violent Femmes (1983)
Hallowed Ground (1984)
The Blind Leading the Naked (1986)
3 (1989)
Why Do Birds Sing? (1991)
New Times (1994)
Rock!!!!! (1995)
Freak Magnet (2000)
We Can Do Anything (2016)


== Referanser ==


== Eksterne lenker ==
Offisielt nettsted 
(en) Violent Femmes – kategori av bilder, video eller lyd på Commons 
(en) Violent Femmes på Apple Music 
(en) Violent Femmes på Discogs 
(en) Violent Femmes på MusicBrainz 
(en) Violent Femmes på Spotify 
(en) Violent Femmes på Songkick 
(en) Violent Femmes på Last.fm 
(en) Violent Femmes på AllMusic 
Violent Femmes på Twitter 
Violent Femmes på Facebook
Seid (band)

Seid er et norsk band som har gitt ut tre album. Medlemmene kommer fra Arendal og Trondheim.


== Diskografi ==
«Silver Messenger» / «Café Lola», 7" singel (35g records 2002)
Among the Monster Flowers Again, CD (Luftwaffel records 2002) 10-årsjubileumsutgave LP (sulatron-records 2012)
«Mines of Moria» / «The Evil Gnome»/ «The Ancient Forest» 7" singel (35g records 2002)
«Meet the Spacemen» / «Do As You're Told» 7" singel (35g records 2003)
Creatures of the Underworld, CD (sulatron-records 2006)
Magic Handshake, 2LP/CD (Black Widow Records 2012)
Unionen av europeiske føderalister

Unionen av europeiske føderalister (fransk Union des Fédéralistes Européens, tysk Union der Europäischen Föderalisten, engelsk Union of European Federalists) er en tverrpolitisk organisasjon som arbeider for et føderalt Europa. Den samarbeider tett med Unge europeiske føderalister, Europabevegelsen, Verdens føderalistbevegelse og andre proeuropeiske organisasjoner.


== Eksterne lenker ==
Offisielt nettsted 
(en) Union of European Federalists – kategori av bilder, video eller lyd på Commons
Sølvplett

Sølvplett er et tynt belegg med sølv utepå andre halvedle metaller som f.eks nysølv, kobber eller messing. Dette er en rimeligere måte å etterligne solide sølvgjenstander på og brukes på bl.a. bestikk og pyntegjenstander.
Fjallabyggð

Fjallabyggd  er en kommune (sveitarfélag) i regionen Norðurland eystra på Island. Kommunen ble opprettet i juni 2006, ved at de tidligere kommunene Siglufjarðarkaupstaður og Ólafsfjarðarbær ble slått sammen.
I 2009 har kommunen 2 082 innbyggere, og dekker et areal på 364 km². De største tettstedene i kommunen er Siglufjörður og Ólafsfjörður.


== Referanser ==


== Eksterne lenker ==
(is) Offisielt nettsted 
(en) Fjallabyggð – kategori av bilder, video eller lyd på Commons
Nysølv

Nysølv (også kalt alpakka) er en kobberlegering som består av 45-80% kobber, 10-35% sink og 5-45% nikkel. Legeringen kan også være tilsatt aluminium. Nysølv inneholder ikke sølv, men har fått navnet sitt fordi det ligner på sølv. 
Nysølv brukes som et rimelig alternativ til sølv i bl.a. bestikk, pyntegjenstander og musikkinstrumenter, og er svært motstandsdyktig mot korrosjon. 
Dersom nysølv belegges med sølv får man sølvplett.
Rex J. Walheim

Rex J. Walheim (født 1962) er en amerikansk astronaut og offiser.
Walheim har en bachelor i maskinteknikk fra University of California, Berkeley i 1984 og en mastergrad i industriell økonomi fra University of Houston i 1989.Han ble offiser i United States Air Force i 1984 og ble tilknyttet NASA og Johnson Space Center allerede i 1986. I 1996 utvalgte NASA ham som astronaut. Han fikk sin første tur i verdensrommet i 2002 og i løpet av oppholdet monterte han utstyr på den internasjonale romstasjonen (ISS) ved å bruke en mekanisk robotarm på romferja Atlantis. I 2008 besøkte han romstasjonen på nytt. Han deltok totalt på tre oppdrag i verdensrommet: STS-110, STS-122 og STS-135 (som var den siste romferden til det amerikanske romfergeprogrammet). Han tilbrakte totalt 566 timer i verdensrommet, hvorav 36 timer romvandring, som var hans spesialitet. Han pensjonerte seg fra NASA i 2020.I 2006 besøkte han Norsk Luftfartsmuseum i Bodø og var gjest i Skavlans talkshow Først og sist.


== Referanser ==
Jerringprisen

Jerringprisen, eller Radiosportens Jerringpris, (svensk: Jerringpriset) er en pris innstiftet av sportsredaksjonen i Sveriges Radio. Prisen er oppkalt etter den svenske radiomannen Sven Jerring og deles ut på Svenska Idrottsgalan i januar hvert år. Prisen deles ut til den idrettsutøver eller det idrettslag som svenske radiolyttere gjennom avstemning kommer fram til har gjort «årets beste idrettsprestasjon».


== Prisvinnere ==
1979 – Ingemar Stenmark, alpint
1980 – Ingemar Stenmark, alpint
1981 – Annichen Kringstad, orientering
1982 – IFK Göteborg, fotball, herrer
1983 – Mats Wilander, tennis
1984 – Gunde Svan, langrenn
1985 – Gunde Svan, langrenn
1986 – Tomas Johansson, bryting
1987 – Marie-Helene Westin, langrenn
1988 – Tomas Gustafson, skøyter
1989 – Jan Boklöv, skihopp
1990 – Sveriges herrelandslag i håndball
1991 – Pernilla Wiberg, alpint
1992 – Pernilla Wiberg, alpint
1993 – Torgny Mogren, langrenn
1994 – Sveriges herrelandslag i fotball
1995 – Annika Sörenstam, golf
1996 – Ludmila Engquist,  friidrett
1997 – Magdalena Forsberg, skiskyting
1998 – Magdalena Forsberg, skiskyting
1999 – Ludmila Engquist,  friidrett
2000 – Magdalena Forsberg, skiskyting
2001 – Magdalena Forsberg, skiskyting
2002 – Carolina Klüft, friidrett
2003 – Annika Sörenstam, golf
2004 – Stefan Holm, friidrett
2005 – Tony Rickardsson, speedway
2006 – Susanna Kallur, friidrett
2007 – Zlatan Ibrahimovic, fotball
2008 – Charlotte Kalla, langrenn
2009 – Helena Jonsson, skiskyting
2010 – Therese Alshammar, svømming
2011 – Rolf-Göran Bengtsson, sprangridning
2012 – Lisa Nordén, triatlon
2013 – Henrik Stenson, golf
2014 – Sarah Sjöström, svømming
2015 – Sarah Sjöström, svømming
2016 – Peder Fredricson, sprangridning
2017 – Peder Fredricson, sprangridning
2018 – Hanna Öberg, skiskyting
2019 – Tove Alexandersson, orientering, skiorientering og skyrunning
2020 – Armand Duplantis, friidrett (stavsprang)


== Galleri ==

		
		
		
		
		
		


== Referanser ==


== Eksterne lenker ==
Jerringpriset. idrottsgalan.se
Soledad Miria

Soledad Miria er en liten øy tilhørende Panama. Øya er ca. 700 meter lang og tett befolket. I 2006 ble øya rammet av en storbrann og halvparten av husene på øya brant ned. Brannen ble utløst av en gasseksplosjon i en komfyr.


== Eksterne lenker ==
Artikkel om brannen med bilde av øya (Aftenposten)